Mond Cáire

Gl Mond Cáire (1.669 m n.l.m.) è na mendagna che ze tròva ‘m previngia de Fresenone.

Caratteríšteche
È l'andiche  Mons Clarius, chiamate allescì pecché, na vòta, ce štéva ne tèmbie cunzacrate a Apòll (Clarius) addó a gl juorn d’uoje ce šta l'abbazía de Mondecasine.

È gl picch prengepale de gl massicc e gl Mond Cáire, grupp de mendagn che šta štaccate da gl appennine é che ze spann pe cchiù o méne 16–18 km da l’áveta vall de gl Mèlfa affin'a la štrada Ròma-Nápele.

La ròccia è de ríggene calcaria é resagl a gl períede gerásseche é cretacee. La cima de la mendagna a misijuorn è assá pretosa é assutta, mméce gl late che šta a l'ammiérz é le còšt suo rechepiért de sélv. A 1300 m é a penènd de gl Mond Cáire ce šta gl refugg Pezzacone, ch’è de prepietà de gl Chemune de Colle San Magno é che štave a refà, ma già mo pò recève l’aggènd, che na cambra da liétt sèmb arrapèrta. Quann ze sagl a la via de Tréll, ze ngondra gl refugg fereštale.

Saglita ngòpp’a la cima
Ze pò sagl mbond’a tutt cammenènn cchiù o méne 4 ore, mmiés’a fajéte é a na chiana che cèrt pózzera de néve.
Da gl picch ze puonn vedé le mendagn de la Márseca, le Mainard, La Méta, gl Matése, gl mare affin’a Caéta, l’ísere Pendine, gl Vesuvie, gl monte Cesima (vecin’a Mignane) é gl monte Camino a Rocca d’Evandro. Cchiù ‘bball a sudd-èšt ze pò vedé l’abbazía de Mondecasine.

Jond e fòre

Categurìa:Muntagne